מה מרוויחות חברות הטכנולוגיה מה-Bounty Program?
משפרות את אבטחת המוצרים שלהן, ולא מגלות את הפירצות רק אחרי שהאקרים עושים בהן שימוש לרעה
אצל חלק גדול מחברות הטכנולוגיה יש נוהל קבוע: אתם תנברו במוצרים ובקוד של החברה, תמצאו את הבעיות שצוות האבטחה שלה לא איתר בעצמו, תדווחו לחברה עליהן באופן דיסקרטי (ולא תפרסמו אותן ברבים), החברה תימצא את הפתרון הראוי לחסימת האיום ואתם תקבלו סכום כסף בהתאם לאיום שמצאתם. פשוט ממש כמו ציידי ראשים במערב הפרוע (או אפילו בימינו, תאמינו או לא), ולא סתם קוראים לתוכניות הללו "Bounty Program". כולם מרוויחים מההסדר הזה: לקהילת האבטחה ואפילו ההאקרים יש תמריץ לעבודתם, ובמקביל, החברות משפרות את אבטחת המוצרים שלהן, ולא מגלות את הפירצות רק אחרי שהאקרים עושים בהן שימוש לרעה. המשתמשים כמובן מרוויחים מכך שהמוצרים שלהם הופכים להרבה יותר מאובטחים, ואותן פירצות לא מגיעות לשוק השחור או כמובן משומשות לרעה על ידי אנשים קצת פחות סימפטיים שמוכנים לשלם לא מעט בשביל לעשות לכם נזק.
חברות הטכנולוגיה מרוויחות משיפור אבטחת המוצרים שלהן באמצעות ה-Bounty Program, שמונע מאקרים לנצל פירצות באבטחה.